கேள்வி: லாகிரி மகாசாயர் - வரலாறு பற்றி விளக்கவும்.
பதில்: லாகிரி மகாசாயரின் இயற்பெயர் ''சியாமா சரண் லாகிரி'' ஆகும். இவர் வங்காளம் நாதியா மாவட்டம் உள்ள குர்னி கிராமத்தில் கௌர்மோகன்-முக்தகேசி பெற்றோருக்கு 30 செப்டம்பர் 1828 அன்று பிறந்தார்.1832ஆம் ஆண்டில் மழை வெள்ளத்தில் தமது தாயரையும், வீட்டையும் இழந்த லாகிரி மகாசாயர், தமது தகப்பனாருடன் வாரணாசியை அடைந்தார். அங்கு லாகிரி மகாசாயர் தத்துவம், சமசுகிருதம் மற்றும் ஆங்கில மொழிகளைக் கற்றார். 1846ஆம் ஆண்டில் காசிமணி எனும் பெண்ணை மணந்தார். 1851ஆம் ஆண்டு முதல் பயிற்றாசிரியர் (tutor) மற்றும் எழுத்தராகப் பணி புரிந்தார்.. 27 நவம்பர் 1861 அன்று லாகிரி மகாசாயர் தற்போதைய உத்தராகண்டம் மாநிலத்தின் ராணிகேத் நகரம் அருகே மகாவதார பாபா சந்தித்து சீடரானார். பாபாஜி லாகிரி மகாசாயருக்கு கிரியா யோகப் பயிற்சி வழங்கினார்.பின்னர் ஆயிரக்கணக்கான தமது சீடர்களுக்கு லாஹிரி மகாசாயர் கிரியா யோகப் பயிற்சி வழங்கினார். இவரது சீடர்களில் குறிப்பிடத்தக்கவர்கள் யுக்தேசுவர் கிரி, திங்கௌரி லாகிரி, பஞ்சனன் பட்டச்சாரியா மற்றும் கேசவானந்த பிரம்மச்சாரி ஆவார். 1895ஆம் ஆண்டில் லாஹிரி மகாசாயர் மறைந்தார்.